Prancūzijos futbolo taurė
Prancūzijos futbolo taurė (pranc. Coupe de France de football) – nuo 1917 metų Prancūzijos futbolo federacijos organizuojamos Prancūzijos futbolo klubų taurės varžybos, kuriose dėl taurės ir kelialapio į UEFA taurės varžybas kovoja Prancūzijos mėgėjų ir profesionalų futbolo klubai. Tai masiškiausias taurės turnyras Europoje – jame dalyvauja ~8000 komandų iš įvairių pakopų. Taurės laimėtojas patenka į UEFA Europos lygą. Varžybos organizuojamos atkrentamųjų varžybų principu, kiekviename etape kiekviena burtų keliu ištraukta komandų pora sužaidžia vienerias rungtynes, kurių metų paaiškėja, kuri komanda patenka į sekantį etapą. Jei per pagrindinį rungtynių laiką nugalėtojas paaiškėja, žaidžiamas pratęsimas, jei reikia, mušami 11 m baudiniai. 1-6 taurės etapuose varžosi tik regioninių lygų klubai, 7 etape į kovą įtraukiama po 20 klubų iš Ligue 2 ir National divizionų, 9 etape prisijungia 20 Ligue 1 klubų. Daugiausia kartų taurę yra laimėję Paryžiaus „Saint-Germain“ (12 kartų), Marselio „Olympique“ (10 kartų), AS Saint-Étienne ir OSC Lille (po 6 kartus).